Fordítgat: Halloween
A Halloween a gyerekek egyik legmulatságosabb ünnepe, hiszen jelmezbe bújhatnak és ajtóról ajtóra vándorolhatnak, hogy begyűjtsenek rengeteg édességet és más meglepetést. Ezeket a jelmezeket trick-or-treating jelmezeknek nevezik.
A emberek tököt vesznek és töklámpást faragnak ilyenkor, amit jack-o'-lanternnek hívnak, ezzel dekorálják a házaikat.
A kelták az ókorban élték meg hatalmuk fénykorát, több mint 2000 évvel ezelőtt, a mai Írország területén laktak az ie. VI. sz elején. Minden évben október 31-én tartottak egy fesztivált, hogy megemlékezzenek a nyár végéről és a tél kezdetéről. Úgy hitték, hogy a gonosz szellemek a földön vándorolnak ilyenkor, hogy meglátogassák egykori otthonaikat. A kelták valószínűleg tüzet gyújtottak a hegycsúcsokon és gyertyát raktak az ablakaikba, hogy távol tartsák a szellemeket. Ha kimentek a házból, lámpást, lampiont vittek magukkal, amit általában vajrépából (turnip) faragtak, a belsejébe pedig gyertyát tettek. Sokan úgy érezték akkoriban, hogy az a legjobb dolog, ha kimennek a házból szellemnek, szörnynek álcázva magukat, mert akkor nem fogják embernek hinni őket. Azok, akik nem mentek ki a házaikból, egy kis ételt, italt készítettek az ajtó elé ajándékul, azt remélve, hogy ez meghozza a szerencséjüket a következő évre. Ez a szokás fejlődött aztán évről évre.
A XIX. sz közepén burgonyahiány, éhínség lépett fel Írországban, ez azt eredményezte, hogy rengeteg ír emigrált Észak-Amerikába. Ezek az emigránsok hozták magukkal a hagyományaikat, többek között a Halloweent övező rituálékat is. A vajrépa helyét átvette a tök (pumpkin), már ebbe helyezték a gyertyákat. A tök narancsos színe a Halloween jellemzőjévé vált, valamint a fekete is, ami a sötétséget jelképezi.
(Angolórán kapott anyag)
Címkék: amerika, hagyományok, halloween, jack-o'-lantern, szokások, trick-or-treat, Ünnepek
Jó tanácsok Halloweenra